Paa Fyrrebuske (Skovfyr) fandtes nogle enkelte gamle, 
gnavede Kogler. 
I en Rødgranbevoksning fandtes mange Steder under Kvas gna¬ 
vede Rødgrankogler med Skæl og tomme Frøvinger. I en 
Bevoksning af unge Graner med grønne Grene helt ned til Jorden 
fandtes under disse store „Værksteder" med gnavede Kogler, Skæl 
og Frøvinger. Mange Kogler var frisk gnavede, andre saa gamle 
ud; en Del af de sidste laa aabenlyst, men det var tydeligt, at de 
oprindelig havde været dækkede af Granris. 
16. November. Ryget Skov. R 0 d g r a n b e v o k s n i n g 
Vest for Lavningen. 
S^mme Lokalitet, som besøgtes d. 7.9. og 12. 10. 
I de senere Dage har det sneet flere Gange, og da det sam¬ 
tidig faldt ind med vedholdende Frost, ligger der et tykt Lag Sne 
overalt, saaledes ogsaa over Musenes „Værksteder" under det lave 
Krat af Brombær, Flindbær, Gedeblad og ung Løn. Men til Gen¬ 
gæld kunde jeg finde nye Spisesteder. Paa Terrænet laa en Del 
store afkvistede Granstammer og nogle af dem saaledes, at de frem¬ 
bød en Læside med snebare Pletter; herhen havde Musene slæbt 
Grankogler og gnavet dem, saa at der inde under Stammernes 
Runding fandtes Kogleakser med vedliggende Skæl og tomme Frø¬ 
vinger; nogle Steder laa der kun 1 Kogle, andre Steder 2, 3, 4 
eller 5 Kogler samlede, og i adskillige Tilfælde fandtes flere „Værk¬ 
steder" under samme Granstamme; et saadant Spisested ses i PI. 
IX, øverste Figur, men fotograferet efter at Sneen var smeltet. 
I to Fælder, der var anbragte paa Terrænet et Par Dage i For¬ 
vejen, fandtes 3 Rødmus. 
Det vil heraf ses, at kommer man til en Egn som Nordsjælland, 
hvor Rødgran er det fremherskende Naaletræ, kan man, hvor de 
rette Forhold er til Stede, finde musegnavede Rødgrankogler meget 
almindeligt og tildels i stort Antal. Jeg har overhovedet ikke søgt 
de gnavede Kogler forgæves i nogen af de undersøgte Rødgran¬ 
bevoksninger i Nordsjælland. I den blandede Terkel Skov var en 
Affaldsdynge fra Maaltiderne paa Rødgrankogler rigeligt tilsat med 
/ 
gnavede Bog, Agern og Stene af Kirsebær, Slaaen og Blomme. 
